
Paskaidrojuma raksts 
Rēzeknes novada pašvaldības saistošajiem noteikumiem 
 “Grozījumi Rēzeknes novada pašvaldības 2024.gada 2.maija saistošo noteikumu Nr.34 “Par Rēzeknes novada pašvaldības brīvprātīgās iniciatīvas pabalstiem”” 
	Paskaidrojuma raksta sadaļas
	Norādāmā informācija

	1. Mērķis un nepieciešamības pamatojums
	1. Saistošo noteikumu izdošanas mērķis ir izdarīt grozījumus Rēzeknes novada pašvaldības 2024.gada 2.maijā saistošajos noteikumos Nr.34 „Par Rēzeknes novada pašvaldības brīvprātīgās iniciatīvas pabalstiem”, turpmāk - Saistošie noteikumi Nr.34, stājušies spēkā 2024.gada 28.jūnijā, lai precizētu Saistošo noteikumu Nr.34 atsevišķu normu redakciju, kā arī reglamentētu pabalsta sakarā ar bērna piedzimšanu apmēru ņemot vērā deputātu lemto apstiprinot budžetu, kā arī lai precizētu Saistošo noteikumu Nr.34 atsevišķu normu redakciju, ņemot vērā Saistošo noteikumu Nr.34 piemērošanas praksē gūtās atziņas.
1. Šobrīd materiālās palīdzības pabalstu veidus un apmēru, pabalstu piešķiršanas un izmaksas kārtību un ģimenes (personas), kuras ir tiesīgas saņemt  noteikumos paredzētos pabalstus nosaka Saistošie noteikumi Nr.34, (publicēti “Latvijas Vēstnesis” 27.06.2024.). Pašvaldību likuma 5.panta pirmajā un otrajā daļā noteikts, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība. Pašvaldību likuma 44.panta otrā daļa dod tiesības pašvaldībai izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. 
1. Saistošo noteikumu Nr.34 31.punkts nosaka, ka pabalsta sakarā ar bērna piedzimšanu apmērs EUR 360,00 (trīs simti sešdesmit euro 00 centi) apmērā par katru jaundzimušo, kuru ir tiesības saņemt vienam no bērna vecākiem, ja viena no bērna vecākiem reģistrētā dzīvesvieta un bērna reģistrētā dzīvesvieta kopš dzimšanas brīža ir pašvaldības administratīvajā teritorijā. Pabalsta izmaksa tiek veikta katru mēnesi EUR 20,00 (divdesmit euro, 00 centi) apmērā līdz bērns sasniedz 1,5 (pusotra) gadu vecumam. Tāpat Saistošo noteikumu Nr.34 31.punkts nosaka, ka Pabalstu sakarā ar bērna piedzimšanu EUR 720,00 (septiņi simti divdesmit euro 00 centi) apmērā par katru jaundzimušo ir tiesības saņemt vienam no bērna vecākiem, ja abu bērna vecāku reģistrētā dzīvesvieta un bērna reģistrētā dzīvesvieta kopš dzimšanas brīža ir pašvaldības administratīvajā teritorijā. Pabalsta izmaksa tiek veikta katru mēnesi EUR 40,00 (četrdesmit euro 00 centi)  līdz bērns sasniedz 1,5 (pusotra) gadu vecumu. Deputāti apstiprinot pašvaldības budžetu ir paredzējuši, ka pabalsta sakarā ar bērna piedzimšanu apmērs ir palielināms, tādējādi paredzot novērst vai mazināt sociālo atstumtību un citas sociālās problēmas, kā arī, lai veicinātu dzīves kvalitātes uzlabošanos, nodrošinot materiālu vai mantisku atbalstu pašvaldības teritorijā deklarētajiem iedzīvotājiem, lai sniegtu lielāku finansiālu atbalstu ģimenēm, kurās piedzimis bērns. Pabalsta apmēra palielināšana veicinātu ģimeņu sociālo drošību bērna piedzimšanas periodā, mazinās ar bērna aprūpi saistīto izdevumu slogu un sekmētu atbalstu jaunajām ģimenēm, kas vienlaikus stiprinātu novada pievilcību dzīvesvietas izvēlē. Ņemot vērā valstī pastāvošās demogrāfiskās tendences, pabalsta palielināšana ir viens no pašvaldības atbalsta instrumentiem ģimenēm ar bērniem un ilgtermiņā var veicināt pozitīvas demogrāfiskās attīstības tendences novadā. Līdz ar to ir nepieciešams precizēt Saistošo noteikumu Nr.34  31. un 32.punktu attiecībā uz pabalsta apmēriem un ikmēneša maksājuma apmēru, tos palielinot. Pielietojot praksē Saistošo noteikumu IX.nodaļu par pabalstu sakarā ar bērna piedzimšanu regulējumu nepieciešams papildināt ar normām, kas nosaka termiņu attiecībā uz pabalsta pieprasītāja deklarētās dzīvesvietas adresi līdz pabalsta pieprasīšanas brīdim, kā arī ar normu, kas nosaka, ka pabalsta izmaksu pārtrauc pabalsta saņēmējam, ja pabalsta saņēmējs deklarē savu dzīvesvietu ārpus pašvaldības administratīvās teritorijas. 
Ar Saistošo noteikumu Nr.34 17.punktu ir noteikts, ka tiesības saņemt pabalstu ir personai, kuras deklarētā dzīvesvieta pirms brīvības atņemšanas bijusi pašvaldības administratīvajā teritorijā. Pielietojot praksē konstatēts, ka šo normu nepieciešams precizēt konkretizējot brīvības atņemšanas termiņu.
Bez tam pielietojot praksē Saistošo noteikumu Nr.34 ir svītrojami to 16.2.apakšpunkts., kā arī redakcionāli precizējami 4., 40., 41., 42. un 45.punkti.
1.4.Neizdod saistošos noteikumus “Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” nav iespējams mainīt Saistošo noteikumu Nr.34 normu redakciju. 

	2. Fiskālā ietekme uz pašvaldības budžetu

	2.1.Saistošo noteikumu „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” īstenošanas fiskālās ietekmes prognoze uz pašvaldības budžetu:
2.1.1. nav attiecināms uz budžeta ieņēmumu daļu;
2.1.2. nav attiecināms uz izdevumu daļu;
2.1.3. nav paredzēta ietekme uz citām pozīcijām budžeta ieņēmumu vai izdevumu daļā. Saistošo noteikumu īstenošana tiks nodrošināta pašvaldības Sociālā dienesta budžeta ietvaros. Papildu finansējums no pašvaldības budžeta nav nepieciešams, jo pabalsta izmaksas tiks segtas no jau piešķirtajiem budžeta līdzekļiem. 2026.gada budžetā pabalstam sakarā ar bērna piedzimšanu, kurā jau ir ieplānoti EUR 145 000,00.
2.2.Lai nodrošinātu saistošo noteikumu izpildi, nav nepieciešami papildus resursi sakarā ar jaunu institūciju vai darba vietu veidošanu.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1. Sociālā ietekme – saistošo noteikumu “Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” ietekmēs cilvēku dzīvesveidu, labsajūtu, sabiedrību kopumā, jo īstenošanas rezultātā tiks uzlabota pašvaldības administratīvās teritorijas iedzīvotāju sociālā situācija un dzīves kvalitāte, novērsta vai mazināta sociālā atstumtība un citas sociālās problēmas, kā arī tiks veicināta dzīves kvalitātes uzlabošanās, nodrošinot materiālu vai mantisku atbalstu Rēzeknes novadā deklarētajiem iedzīvotājiem. 
3.2. Ietekme uz vidi – saistošo noteikumu “Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem””  īstenošanu netiek izraisītas tiešas vai netiešas pārmaiņas vidē. 
3.3. Ietekme uz iedzīvotāju veselību - saistošo noteikumu “Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” īstenošana ietekmēs cilvēku veselību - tiesiskais regulējums sekmējot noteikto iedzīvotāju mērķgrupu veselības uzlabošanu. 
3.4. Ietekme uz uzņēmējdarbības vidi pašvaldības teritorijā - uzņēmējdarbības vidi pašvaldības teritorijā saistošo noteikumu “Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” neietekmē, jo neskar šo jomu.
3.5. Ietekme uz konkurenci – saistošo noteikumu “Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” īstenošanu neietekmē konkurenci, jo neskar šo jomu.

	4. Ietekme uz administratīvajām procedūrām un to izmaksām

	4.1. Saistošo noteikumu „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” piemērošanas jautājumos var vērsties Rēzekne novada pašvaldības iestādē - Sociālajā dienestā, Atbrīvošanas alejā 95A, Rēzeknē, vai jebkurā no Rēzeknes novada pašvaldības iestādēm - Dricānu apvienības pārvaldē, Kaunatas apvienības pārvaldē, Maltas apvienības pārvaldē, Nautrēnu apvienības pārvaldē, Viļānu apvienības pārvaldē.
4.2. Piedāvātais regulējums nemaina līdzšinējo kārtību. 
4.3. Administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem
	5.1. Saistošie noteikumi „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” tiek izstrādāti īstenojot pašvaldības brīvprātīgo iniciatīvu izpildi. 
5.2. Papildu cilvēkresursu iesaiste saistošo noteikumu īstenošanā netiek paredzēta.

	6. Informācija par izpildes nodrošināšanu
	6.1. Saistošo noteikumu „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” izpildē iesaistītā institūcija ir pašvaldības iestāde - Sociālais dienests, kā arī pašvaldības Centrālās pārvaldes Izglītības un sporta pārvalde, vispārējās izglītības iestādes, pirmsskolas izglītības iestādes, Rēzeknes novada bāriņtiesa, jebkura no Rēzeknes novada pašvaldības iestādēm – apvienības pārvalde. 
6.2. Saistošo noteikumu „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” izpildes nodrošināšanai papildu resursi nav nepieciešami.

	7. Prasību un izmaksu samērīgums pret ieguvumiem, ko sniedz mērķa sasniegšana
	7.1. Saistošie noteikumi „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” ir piemēroti iecerētā mērķa sasniegšanas nodrošināšanai.
7.2. Pašvaldības izraudzītais līdzeklis saistošo noteikumu „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem”” izdošanai ir piemērots leģitīmā mērķa sasniegšanai, nav citu saudzējošāku līdzekļu, lai sasniegtu leģitīmo mērķi un pašvaldības  rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām
	8.1. Atbilstoši Pašvaldību likuma 46.panta trešajai daļai grozījumi saistošo noteikumu „Grozījumi Rēzeknes novada pašvaldības 2024.gada 2.maija saistošajos noteikumos Nr.34 “Par Rēzeknes novada pašvaldības brīvprātīgās iniciatīvas pabalstiem” projekts 2026.gada 10.jūlijā nodots sabiedrības viedokļa noskaidrošanai, publicējot Rēzeknes novada pašvaldības tīmekļa vietnē www.rezeknesnovads.lv. Viedokļa izteikšanas termiņš noteikts divas nedēļas no publicēšanas dienas Sabiedrības viedokļa noskaidrošanai “Par Rēzeknes novada pašvaldības brīvprātīgās iniciatīvas pabalstiem” projekts nosūtīts Rēzeknes novada pašvaldības pagastu un Viļānu pilsētas konsultatīvajām padomēm.
8.2. Sabiedrības viedokļa noskaidrošanas termiņā  līdz 2026.gada 24.jūlijam nav saņemti sabiedrības viedokļi.







Domes priekšsēdētājs                                                                                                Guntars Skudra
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu

1

          
Šis dokuments ir parakstīts ar drošu elektronisko parakstu un satur laika zīmogu
image1.jpeg




